b"\n_START_ARTICLE_\nLockheed Vega\n_START_SECTION_\nDisseny i desenvolupament\n_START_PARAGRAPH_\nDissenyat per John Knudsen Northrop i Gerard Vultee, posteriorment ambd\xc3\xb3s formarien les seves pr\xc3\xb2pies empreses, al principi es pretenia fer servir nom\xc3\xa9s per les rutes a\xc3\xa8ries pr\xc3\xb2pies de Lockheed. Es van proposar construir una aeronau de quatre seients no tan sols resistent si no tamb\xc3\xa9 una de les aeronaus m\xc3\xa9s r\xc3\xa0pides de la seva era i per aix\xc3\xb2 van utilitzar un buc de fusta monocasc, ales en volad\xc3\xads cobertes de contraplacat i el millor motor disponible, un Wright Whirlwind refrigerat per aire amb 225 cavalls de vapor (168 kW).\n_START_SECTION_\nHist\xc3\xb2ria operacional\n_START_PARAGRAPH_\nEl primer Vega 1, anomenat Golden Eagle, va sortir de la f\xc3\xa0brica de Lockheed a Los Angeles el 4 de juliol de 1927. Podia volar a una velocitat de creuer de 193\xc2\xa0km/h, una velocitat alta per l'\xc3\xa8poca, i una velocitat punta de 217\xc2\xa0km/h. Els quatre passatgers (m\xc3\xa9s un pilot) eren considerats poca c\xc3\xa0rrega per un \xc3\xbas de l\xc3\xadnia a\xc3\xa8ria. Per finals de 1928, s'havien produ\xc3\xaft 68 unitats d'aquest disseny original adquirits per propietaris privats. L'any 1929 els Vega van guanyar tots els premis de velocitat a les National Air Races a Cleveland._NEWLINE_Mirant de millorar el disseny, Lockheed va entregar el Vega 5 a partir de 1929. Afegint el motor Pratt & Whitney R-1340 Wasp de 450\xc2\xa0hp (336\xc2\xa0kW) i un nou carenat NACA va millorar el rendiment permetent afegir dos seients m\xc3\xa9s, i augmentant la velocitat de creuer a 249\xc2\xa0km/h i la velocitat punta a 266\xc2\xa0km/h. La nova configuraci\xc3\xb3 de sis seients era encara massa petita, i el model 5 va ser adquirit principalment per aviaci\xc3\xb3 privada i transport executiu. Un total de 64 Vega 5s van ser constru\xc3\xafts. L'any 1931, el Cos del Aire de l'Ex\xc3\xa8rcit dels Estats Units va comprar dos Vega 5s; un va ser designat com C-12 i l'altre com C-17, aquest \xc3\xbaltim ambtancs de combustible addicional a les ales."